《十三势》.长拳者，如长江大海，滔滔不绝。十三势者，掤、履、挤、按，採、列、肘、靠，此八卦也。进、退、顾、盼、定，此五行也。合而言之曰十三势者。掤履挤按，即坎离震兑，四方也。採挒肘靠，即干坤艮巽，四斜角也。进退顾盼定，即火水木金土。
《十三势行功歌诀》.十三势来莫轻视，命意源头在腰际；变转虚实须留意，气徧身躯不少滞。静中触动动犹静，因敌变化示神奇；势势存心揆用意，得来不觉费工夫。刻刻留心在腰间，腹内松净气腾然；尾闾中正神贯顶，满身轻利顶头悬。